Monstertjies | coetzeeblog
27 Saterdag Feb 2016
Sê Klaas nou die dag, dat die onderwysers, verantwoordelik is vir vandag se gebrek aan dissipline en afwesigheid van respek van die kinders. Dit, omdat die onderwysers, dit in hulle koppe inprent, dat niemand meer aan hulle kan raak nie. Nee, man, daardie blaam moet direk voor die deur van die ouers geplaas word. Ons weet dat dit, vandag, ´n misdaad is om jou kind te tugtig. Julle weet waarvan ek van praat.
Bel ook ´n rukkie terug vir Attie, hoor dat hy hoogs ontsteld is. Nou wat nou? Een van die seuns, was nou net hier en jy sal nie glo nie. Ek moes een van my vrou se kalmeerpille neem. ( Is dit so, dat die Evasgeslag, meer kalmeerpille gebruik, as die mans?) Dit was ´n verligting toe hulle ry en hier weer rustigheid, in ons huis, kon neerdaal. Nooit gedink dat ek die dag sou beleef, dat ek verlig is, dat my kleinkinders die huis verlaat nie. Jy moet sien hoe het die huis gelyk en alles word net so gelos. Nie pa of ma sê iets nie. Daardie kreatuurtjies (Ja, dit is hoe hulle hier genoem word, creaturas) doen eenvoudig net wat hulle wil. ( Kan dink, daardie huis is altyd, om ´n goeie Afrikaanse uitdrukking te gebruik, spotless). Deesdae, moet hulle mos sielkundig opgevoed word.
Ek is seker, min van die lesers hier, het nie al soortgelyke, ondervindings gehad nie. Hier by ons is ´n TV advertensie, van die klein, mo——nt, verskoon die vreeslike woord, wat saam met sy pa in die supermark is, kort-kort iets in die waentjie sit, wat sy pa, dan terug op die rak sit. Die mannetjie se ontevredenheid, word al erger, totdat hy daardie grooot vloermoer gooi. Met ´n uitdrukking van spyt, haal die pa dan die pakkie, met kondome uit sy sak. Laat die vir julle ´n les wees, om nié die goed te gebruik nie. Tragies maar waar. Natuurlik, kan ek nie veralgemeen nie, daar is wonderlike, goed opgevoede, kinders, ook, oral.
Iewers, lank gelede, het een of ander wyse gesê: Maak jou kinders so groot, dat ander ook vir hulle lief kan wees. Vandag, is dit soms moeilik, dat ander, vir daardie tipe kind, kan lief wees, as selfs die ouers, daarmee sukkel. Verskaf, my nogal, die afgelope tyd, groot genot, om in openbare plekke, op ´n manier, bietjie dissipline, toe te pas. Sien ek daardie vloermoer, of ´n kind wat om een of ander onverklaarbare rede, so ´n stout huil gee, stap ek nader, vra effe bars, sommer in enige ander taal: Nou wat is jou moeilikheid? Die groot lekker, is om te sien, hoe die trane en uitbarsting, onmiddelik stop en die kind die veiligheid, van die pa of ma opsoek. Kwaai oupa. Hele paar, gracias señor, en stille uitdrukkings van dankbaarheid, al daarvoor gekry.
´n Ander wyse, het gesê, elke geslag verdien die een wat hy kry. Dalk, net dalk, sal hierdie bedorwe kindertjies , tog op die end, aangename jongmense en goeie burgers word. Wat sê die pedagoë, wat hier lees? Tina? Die foto’s wat hier by is, is van kinders wat onskuldig is en net omdat ek nie ´n blog kan plaas, sonder ´n foto nie.
10 thoughts on “Monstertjies”
Februarie 27, 2016 om 3:44 nm
Nee ek weet darem nie of dit onderwysers se plig is om kinders maniere te leer nie, hoewel onderwysers in ‘n groot mate bydra tot die algehele opvoeding. Ek het ook nie in lyfstraf geglo nie, maar wel dat kinders leer uit die voorbeeld wat hulle ouers stel. My kinders is geleer om hulle te gedra in geselskap sonder dat dit nodig was om hulle te slaan of op hulle te gil soos wat ouers soms in die openbaar doen. Hulle maak maar soos wat pa en ma maak, dink ek, so as hulle maniere swak is, moet ek maar geblameer word.
Februarie 27, 2016 om 5:23 nm
Ek weet nie of ek in verkeerde kringe beweeg ni, maar ek ek het nog nooit in my hele lewe ‘n kind met ‘n vloermoer gesien nie. Ek glo regtig nie aan slae nie maar dan kan ek mos omdraai en weggaan as ek nie van iets hou nie. Ek doen egter ook daai kwaai kyk en stem ding. Vandat ek egter afgetree het, wonder ek tog of ek nie my hele lewe die kat aan dit stert beetgehad het nie. Is daar dalk nie ‘n beter manier om ‘n kind groot te kry nie.
hehehe vir die kwaai oupa wat soos klei in sy eie se kleinkinders se hande is!
Maart 12, 2016 om 12:41 vm
He, he he. Vir die laaste sin.
Februarie 28, 2016 om 6:28 vm
Dis maar n tammaletjie om te hanteer. Ek het die week juis twee 7jarige dametjies gehad wat geen respek vir volwassenes het nie. Ouers se hulp is ingeroep en twee was so mak soos lammetjies voor die ouers. (Is maar voorbeeld wat van ouers kom wat uitgeleef word) Tantrum gooi het ook gebeur, ek gee die seun to kans om te verduidelik hoekom hy dit doen. Aandag is toe afgelei en hy het normaal verder gereageer.
Februarie 29, 2016 om 8:55 vm
Jy waag nogal ‘n kans om kwaai met ander se kinders te praat.Sommige mense sal jou vloek of dalk selfs ‘n klap gee.Ek loop maar weg of druk my ore toe…maar gee ook kwaai kyke…en ek kan goed bedonnerd lyk! LOL
Maart 12, 2016 om 12:38 vm
Ek kyk darem goed en as ek sien die ouers is moedeloos en in ´n verleentheid, dan doen ek die ding en daar was nog niemand wat my verkwalik het nie. Net dankbaarheid, maar een dag sal iemand dalk nie daarvan hou nie.
Maart 2, 2016 om 11:55 nm
My naam is nie Klaas nie Oom, my naam is Nico Truter jnr, en sjoe Oom, nee Oom, Oom het my net ‘n rapsie te verkeerd verstaan. Ek het nie bedoel dat die idee die onderwysers sinne was nie, hoe dan skielik regoor die hele wêreld?
wie het die telefoon lyn betaal wat tot hulle beskikking gestel is…? Die bevel het tog van heel-bo gekom, hoe dan anders?
Die meeste ouers vandag is bang om hulle kinders te dissiplineer, alhoewel ek nie so lekker kan verstaan hoekom nie, want Pa het my oorgenoeg kere ge’wetter, en NOOIT was eenkeer voor ander mense nie.Die Vader weet, maar ek was nie ‘n maklike kind nie.Dankie Pa! is al wat ek kan sê.
Ek sê weer (noem my mal) die bevel kom van heel-bo, net “hulle” het tog die mag om so iets te implementeer of is ek nou verkeerd? Wat word deur dit bereik… die degenerasie van familie waardes, en dis wat hulle wil hê.punt.Ja ek weet, noem my mal.
Maar ek sal wragtig groot sondig as ek nie noem dat dat ek en Oom 10 dae terug gesig teenoor gesig so paar name genoeg het van mense wat ons ken/geken het wat heel OK uitgedraai het sonder dat hulle gebliksem was.
Ek kan net dankie sê aan my Pa en Ma.(As dit nie was vir hulle manier van dissipline nie sou ek verseker op ‘n veel donkerder pad gewees het.)
Iemand, wys my asseblief die regtig pad.
Maart 7, 2016 om 12:41 nm
Ek verstom my ook aan die manier waarop kinders vandag baas is, en die ouers klaas. Die tyd sal moet leer of hulle ordentlike grootmense gaan uitdraai.
Maart 12, 2016 om 12:36 vm
´n Paar keer se warm agterente en dit sal die lewe vir almal om hulle baie meer draaglik maak.
Maart 12, 2016 om 5:47 vm
Ek stem honderd persent saam. Wonderbaarlik hoe een pakslae sommer die res van die kroos ook in lyn gebring het.